A BIZOTTSÁG 459/2009/EK RENDELETE
(2009. május 29.)
az 1766/92/EGK tanácsi rendelet alkalmazásának szabályairól szóló 1249/96/EK rendeletnek a gabonaágazatban alkalmazott importvámok tekintetében való módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen annak 143. cikke b) pontjára összefüggésben 4. cikkével,
mivel:
(1)
Az 1249/96/EK rendelet IVa. melléklete (2) bemutatja a kiváló minőségű közönséges búza, valamint a kiváló minőségű durumbúza Európai Közösségbe irányuló kivitelére vonatkozóan az Amerikai Egyesült Államok kormánya által engedélyezett megfelelőségi igazolások mintáit. Az amerikai hatóságok értesítették a Bizottság szolgálatait nemzeti mintáik módosulásáról. Ezért az említett mintákat módosítani kell.
(2)
Az 1249/96/EK rendeletet ennek megfelelően módosítani kell.
(3)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1249/96/EK rendelet IVa. melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. május 29-én.